LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2023 m. kovo 1 d. įsakymO

Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“

pakeitimo

2024 m. vasario 26 d Nr. V-228

Vilnius

Vadovaudamasis Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, 94 ir 139 punktais ir 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių, patvirtintų Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, 95 ir 96 punktais,

pakeičiu 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašą, patvirtintą Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“:

1. Pakeičiu 1 priedą:

1.1. Pakeičiu 2.1 papunktį ir jį išdėstau taip:

„2.1. Galimi pareiškėjai ir partneriai:

2.1.1. pagal Aprašo 2.2.1 papunktį, pareiškėjas – Nacionalinė švietimo agentūra, partneriai nenumatomi;

2.1.2. pagal Aprašo 2.2.2 papunktį, pareiškėjas – Lietuvos įtraukties švietime centras, partneriai – regioniniai specialiojo ugdymo centrai.“

1.2. Pakeičiu 2.2 papunktį ir jį išdėstau taip:

„2.2. Pagal Aprašą, remiamos veiklos:

2.2.1. pedagoginių ir kitų ugdymo procese dalyvaujančių darbuotojų kompetencijų tobulinimas, kaip dirbti su konkrečius SUP turinčiais vaikais (įskaitant gabius vaikus), įtraukiojo ugdymo būdų ir universalaus dizaino mokymuisi gairių diegimas, metodinės medžiagos, priemonių rengimas ir didelį mokymosi potencialą turinčių mokinių atpažinimo instrumento rengimas bei komunikacinė kampanija;

2.2.2. regioninių centrų įveiklinimas ir jų darbuotojų bei pedagoginių psichologinių tarnybų specialistų kvalifikacijos kėlimas, vertinimo ir ugdymo metodikų kūrimas ir mokymas pagal jas dirbti.“

1.3. Pakeičiu 2.4 papunktį ir jį išdėstau taip:

„2.4. Projektui įgyvendinti skiriama:

2.4.1. Kai pareiškėjas – Nacionalinė švietimo agentūra, pagal Aprašą, projektui įgyvendinti skiriama iki 10 275 294 Eur (dešimt milijonų dviejų šimtų septyniasdešimt penkių tūkstančių dviejų šimtų devyniasdešimt keturių eurų). Iš kurių:

2.4.1.1. investicijos pagal intervencinės priemonės sritį 148 „Parama ikimokykliniam ugdymui ir priežiūrai (išskyrus infrastruktūrą)“ sudaro iki 617 143 Eur (šešių šimtų septyniolikos tūkstančių šimto keturiasdešimt trijų eurų) Europos Sąjungos fondų lėšų ir iki 108 908 Eur (vieno šimto aštuonių tūkstančių devynių šimtų aštuonių eurų) Europos Sąjungos fondų bendrojo finansavimo lėšų Vidurio ir vakarų Lietuvos regionui;

2.4.1.2. investicijos pagal intervencinės priemonės sritį 149 „Parama pradiniam ir pagrindiniam ugdymui (išskyrus infrastruktūrą)“ sudaro iki 8 116 857 Eur (aštuonių milijonų šimto šešiolikos tūkstančių aštuonių šimtų penkiasdešimt septynių eurų) Europos Sąjungos fondų lėšų ir iki 1 432 386 Eur (vieno milijono keturių šimtų trisdešimt dviejų tūkstančių trijų šimtų aštuoniasdešimt šešių eurų) Europos Sąjungos fondų bendrojo finansavimo lėšų Vidurio ir vakarų Lietuvos regionui.

2.4.2. Kai pareiškėjas – Lietuvos įtraukties švietime centras, pagal Aprašą, projektui įgyvendinti skiriama iki 23 000 000 Eur (dvidešimt trijų milijonų eurų). Iš kurių:

2.4.2.1. investicijos pagal intervencinės priemonės sritį 148 „Parama ikimokykliniam ugdymui ir priežiūrai (išskyrus infrastruktūrą)“ sudaro iki 1 060 000 Eur (vieno milijono šešiasdešimt tūkstančių eurų) Europos Sąjungos fondų lėšų Sostinės regionui ir iki 6 390 000 Eur (šešių milijonų trijų šimtų devyniasdešimt tūkstančių eurų) Europos Sąjungos fondų lėšų Vidurio ir vakarų Lietuvos regionui;

2.4.2.2. investicijos pagal intervencinės priemonės sritį 148 „Parama ikimokykliniam ugdymui ir priežiūrai (išskyrus infrastruktūrą)“ sudaro iki 1 060 000 Eur (vieno milijono šešiasdešimt tūkstančių eurų) Europos Sąjungos fondų bendrojo finansavimo lėšų Sostinės regionui ir iki 1 127 647 Eur (vieno milijono šimto dvidešimt septynių tūkstančių šešių šimtų keturiasdešimt septynių eurų) Europos Sąjungos fondų bendrojo finansavimo lėšų Vidurio ir vakarų Lietuvos regionui;

2.4.2.3. pagal intervencinę priemonę investicijos pagal intervencinės priemonės sritį 149 „Parama pradiniam ir pagrindiniam ugdymui (išskyrus infrastruktūrą)“ sudaro iki 1 060 000 Eur (vieno milijono šešiasdešimt tūkstančių eurų) Europos Sąjungos fondų lėšų Sostinės regionui ir iki 9 556 000 Eur (devynių milijonų penkių šimtų penkiasdešimt šešių tūkstančių eurų) Europos Sąjungos fondų lėšų Vidurio ir vakarų Lietuvos regionui;

2.4.2.4. investicijos pagal intervencinės priemonės sritį 149 „Parama pradiniam ir pagrindiniam ugdymui (išskyrus infrastruktūrą)“ sudaro iki 1 060 000 Eur (vieno milijono šešiasdešimt tūkstančių eurų) Europos Sąjungos fondų bendrojo finansavimo lėšų Sostinės regionui ir iki 1 686 353 (vieno milijono šešių šimtų aštuoniasdešimt šešių tūkstančių trijų šimtų penkiasdešimt trijų eurų) Europos Sąjungos fondų bendrojo finansavimo lėšų Vidurio ir vakarų Lietuvos regionui.“

1.4. Pakeičiu 2.8 papunktį ir jį išdėstau taip:

„2.8. Projekto išlaidos pagal regionus negali viršyti regionams nurodytų sumų ir turi būti pasiekti jiems nurodyti stebėsenos rodikliai (iš kurių ne mažiau kaip 10 proc. nustatytos minimalios siektinos produkto rodiklių reikšmės turi būti pasiekta iki 2024 m. gruodžio 31 d.).“

1.5. Pakeičiu 4 punktą ir jį išdėstau taip:

„4. Projekto tikslinės grupės
Galima projekto tikslinė grupė – įvairių ugdymosi poreikių turintys vaikai, turintys didelių ir labai didelių SUP, – iki 21 metų, o jei asmuo dėl ligos mokėsi su pertraukomis, – iki 23 metų, jų tėvai (globėjai, rūpintojai), mokytojai, švietimo pagalbos specialistai, mokytojo / mokinio padėjėjai, gestų kalbos vertėjai ir kiti pagalbą mokiniui teikiantys asmenys, švietimo įstaigų vadovai, švietimo pagalbos tarnybų ir pedagoginių psichologinių tarnybų darbuotojai.“

2. Pakeičiu 2 priedą:

2.1. Pakeičiu 13.6 papunktį ir jį išdėstau taip:

„13.6. Pagal Aprašą, tinkamos finansuoti išlaidos yra šios:

13.6.1. statyba, rekonstravimas, remontas ir kiti darbai, įranga, įrenginiai ir nematerialusis turtas, tikslinės transporto priemonės (kurių išmetamo CO2 kiekis yra lygus 0 g/km);

13.6.2. privalomos projektų matomumo ir informavimo apie projektus priemonės pagal PAFT 340 ir 341 punktus. Papildomos PĮP numatytos projektų matomumo ir informavimo apie projektus priemonės;

13.6.3. išlaidos, aptartos Aprašo 14 punkte.“

2.2. Pakeičiu 14 punktą ir jį išdėstau taip:

„14. Projektų veiklų ir jungtinio projekto projektų įgyvendinimui taikomi supaprastintai apmokamų išlaidų dydžiai
14.1. Supaprastintai apmokamos išlaidos yra tinkamos finansuoti, jei galimybė jas apmokėti supaprastintai iš anksto (iki projekto sutarties sudarymo) yra įtraukta į Supaprastintai apmokamų išlaidų dydžių registrą, skelbiamą Europos socialinio fondo agentūros interneto svetainės (esf.lt) Metodinės pagalbos centro skiltyje „Metodinės pagalbos centras“. 14.2. Supaprastintai apmokamų išlaidų dydžiai gali būti įtraukti ir po projektų sutarčių pasirašymo, t. y. nuo 2020 m. vasario 1 d. iki 2026 m. rugpjūčio 31 d. 14.3. Projektų įgyvendinimo metu Administruojančiai institucijai ar audito institucijoms nustačius, kad fiksuotosios sumos ar fiksuotosios normos buvo netinkamai nustatytos, patikslinti dydžiai ar jų taikymo sąlygos taikomi projektų veiksmų, vykdomų nuo dydžių ar jų taikymo sąlygų patikslinimo įsigaliojimo dienos, išlaidoms apmokėti. ☐ Indeksuojama ☒Neindeksuojama Veiklos ir (ar) išlaidos, kurioms taikomi supaprastintai apmokamų išlaidų dydžiai Supaprastintai apmokamų išlaidų dydžio kodas Supaprastintai apmokamų išlaidų dydžio versija Supaprastintai apmokamų išlaidų dydžio pavadinimas Papildoma informacija Netiesioginėms projekto veikloms ir išlaidoms apmokėti FN-01 01 Iki 7 proc. netiesioginių išlaidų fiksuotoji norma Netiesioginės projekto išlaidos skaičiuojamos nuo tinkamų finansuoti tiesioginių projekto išlaidų (7 proc.). Privalomos projektų matomumo ir informavimo apie projektus priemonės ir išlaidos FS-01-01 01 Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, pirmojo rinkinio FS be PVM Privalomos projektų matomumo ir informavimo apie projektus priemonės ir išlaidos FS-01-02 01 Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, pirmojo rinkinio FS su PVM Fiksuotąją sumą sudaro visų pirmojo privalomų matomumo ir informavimo priemonių rinkinio išlaidos, kai: a) projekto įgyvendinimo pradžioje projekto vykdytojo oficialioje interneto svetainėje, jei tokia yra, ir socialinės žiniasklaidos svetainėse paskelbta informacija – trumpas veiksmo, įskaitant jo tikslus ir rezultatus, aprašymas, proporcingas paramos dydžiui, bei informavimas apie iš ES gaunamą finansinę paramą; b) projekto įgyvendinimo pradžioje visuomenei gerai matomoje vietoje pakabintas bent vienas ne mažesnio nei A3 formato spausdintas skelbimas (plakatas) arba elektroniniame ekrane paskelbtas lygiavertis pranešimas, kuriame turi būti pateikta informacija apie veiksmą, akcentuojant iš ES gaunamą finansinę paramą; c) visuomenei arba dalyviams skirtuose dokumentuose ir komunikacijos medžiagoje, susijusioje su veiksmo įgyvendinimu, gerai matomai pateiktas pareiškimas, kuriame akcentuojama gaunama ES parama. Privalomos projektų matomumo ir informavimo apie projektus priemonės ir išlaidos FS-01-03 01 Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, antrojo rinkinio FS be PVM Privalomos projektų matomumo ir informavimo apie projektus priemonės ir išlaidos FS-01-04 01 Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, antrojo rinkinio FS su PVM Fiksuotą sumą sudaro visų antrojo privalomų matomumo ir informavimo priemonių rinkinio išlaidos: a) projekto vykdytojo oficialioje interneto svetainėje, jei tokia yra, ir socialinės žiniasklaidos svetainėse paskelbta informacija; b) visuomenei arba dalyviams skirtuose dokumentuose ir komunikacijos medžiagoje pateiktas pareiškimas, kuriame akcentuojama gaunama ES parama; c) iškabintos ilgalaikės lentelės ar informacinės lentos su ES emblema.“

3. Pakeičiu 3 priedą ir 2.6 papunktį išdėstau taip:

„2.6. Projektuose siekiama stebėsenos rodiklių (iš kurių ne mažiau kaip 10 proc. nustatytos minimalios siektinos produkto rodiklių reikšmės turi būti pasiekta iki 2024 m. gruodžio 31 d.):

Rodiklio pavadinimas ir kodas	Kai pareiškėjas – Lietuvos įtraukties švietime centras	Kai pareiškėjas – Lietuvos kurčiųjų ir neprigirdinčiųjų ugdymo centras	Kai pareiškėjas – Lietuvos aklųjų ir silpnaregių ugdymo centras	Kai pareiškėjas – Vilniaus kolegija
Asmenys, turintys tretinį (ISCED 5–8 kodai) išsilavinimą P-12-003-03-02-01-07 P.B.2.0511	36 asmenys	15 asmenų	15 asmenų	5 asmenys
Asmenų, kurie dalyvavę mokymuose įgijo kompetenciją, dalis R-12-003-03-02-01-05 R.S.2.3512	80 procentų	80 procentų	80 procentų	80 procentų“

4. Papildau aprašą 4 priedu (pridedama).

Švietimo, mokslo ir sporto ministras	Gintautas Jakštas